b'\n_START_ARTICLE_\nFerrari 158\n_START_PARAGRAPH_\nFerrari 158 je Ferrarijev dirkalnik Formule 1, ki je bil v uporabi v sezonah 1964 in 1965. Z njim sta dirkala predvsem Lorenzo Bandini in John Surtees, ki je z njim v sezoni 1964 osvojil svoj edini dirka\xc5\xa1ki naslov prvaka, konstruktor Ferrari pa je osvojil tudi konstruktorski naslov prvaka. V sezoni 1965 so v nekaj dirkalnikov vgradili V12 motor, zato je njihova oznaka 1512. V obeh razli\xc4\x8dicah je dirkalnik nastopil na \xc5\xa1etin\xc5\xa1tiridesetih dirkah, na katerih je osvojil tri zmage in \xc5\xa1e \xc5\xa1tirinajst uvrstitev na stopni\xc4\x8dke. Vse tri zmage so bile dose\xc5\xbeene v zmagoviti sezoni 1964, prvak Surtees je dobil dirki za Veliko nagrado Nem\xc4\x8dije in Veliko nagrado Italije, Bandini pa dirko za Veliko nagrado Avstrije, vse tri zmage pa so bile dose\xc5\xbeene zaporedno v drugem delu sezone.'